Ντάνι Αγκμπελίς

Ο **Ντάνι Ακιντούντε Αγκμπελίς** (*Danny Akintunde Agbelese*, γενν. Μέριλαντ, 13 Μαρτίου 1990), γνωστός στην Ελλάδα και ως **Αγκμπελέσε**, είναι Αμερικανός-Νιγηριανός επαγγελματίας καλαθοσφαιριστής. Με ύψος 2,06 μέτρα αγωνίζεται ως σέντερ / πάουερ φόργουορντ.

## Κολεγιακή σταδιοδρομία
Μετά το λύκειο ο Αγκμπελέσε έπαιξε κολεγιακή καλαθοσφαίριση στο Κολέγιο Κόλιν, από το 2008 έως το 2010. Αργότερα, πήρε μεταγραφή στους Χάμπτον Πάιρετς, όπου έμεινε μέχρι το 2012. 

## Επαγγελματική σταδιοδρομία
Ο Αγκμπελίς έκανε τα πρώτα του επαγγελματικά βήματα στο Ιράν, τη σεζόν 2012–13, με την Έστεγκαλ Κεσμ. Τον επόμενο χρόνο μετακόμισε στην Ουρουγουάη και εντάχθηκε στην Ουνιόν Ατλέτικα. Κατά τη διάρκεια της σεζόν, αποχώρησε από την ομάδα και υπέγραψε με την Γουόντερερς Παισαντού. Στις αρχές του 2014, συμφώνησε με την ισπανική ΚΜ Γουαδαλαχάρα. Την ίδια χρονιά, αγωνίστηκε επίσης με το Ρέθυμνο και την ισπανική Οουρένσε. 

Τη σεζόν 2015–16 έπαιξε ξανά στην Ισπανία, με την Γκιμπούσκοα Μπάσκετ. Το 2016, υπέγραψε με την ιταλική Νιού Μπάσκετ Μπρίντιζι. Κατά τη διάρκεια της σεζόν 2017-18, υπέγραψε με τη γαλλική Ελάν Μπεαρναί, αλλά αργότερα στη σεζόν αποχώρησε από την ομάδα και επανεντάχθηκε στη Γκιμπούσκοα Μπάσκετ, στην οποία είχε κατά μέσο όρο 7.5 πόντους και 3.6 ριμπάουντ ανά αγώνα. 

Στις 6 Αυγούστου 2018 εντάχθηκε στο Χολαργό της Basket League. Συγκεκριμένα, την αγωνιστική περίοδο 2018-19 αναδείχθηκε πρώτος σε ριμπάουντ (202) και κοψίματα (52), 2ος σε αξιολόγηση (366) και 4ος σκόρερ (242) της ομάδας του Χολαργού, ενώ ήταν ο πρώτος σε κοψίματα (48) και 3ος σε ριμπάουντ (185) σε όλη την Βasket League.

Στις 7 Αυγούστου 2019 ο Αγκμπελίς συμφώνησε να μείνει στην Ελλάδα για τον Κολοσσό Ρόδου, όπου ενώθηκε με τον προπονητή του στο Χολαργό, Άρη Λυκογιάννη και στις 11 Αυγούστου 2019 υπέγραψε συμβόλαιο με την ομάδα. Στον Κολοσσό είχε κατά μέσο όρο 9.8 πόντους, 5 ριμπάουντ, 0.9 ασίστ και 1.3 κoψίματα, ενώ ήταν 3ος σε κοψίματα (26) σε όλο το πρωτάθλημα.   

Στις 22 Ιουλίου 2020, ο Αγκμπελίς μετακόμισε επίσημα στον τέταρτο ελληνικό σύλλογο στη σταδιοδρομία του, τον Προμηθέα Πατρών, ο οποίος αγωνίζεται στο Ελληνικό Πρωτάθλημα και στο EuroCup. Στις 24 Σεπτεμβρίου 2020, κατέκτησε με τον Προμηθέα το Σούπερ Καπ Ελλάδας, νικώντας στον τελικό το Περιστέρι με 82-74. Μάλιστα ο ίδιος με 16 πόντους,12 ριμπάουντ και 3 κοψίματα, αναδείχθηκε ο Πολυτιμότερος Παίκτης του τελικού. Συνολικά τη σεζόν 2020-21, σε 34 αγώνες πρωταθλήματος είχε κατά μέσο όρο 7.9 πόντους και 4.7 ριμπάουντ, ενώ στο Γιούροκαπ σε 10 αγώνες μέτρησε αντίστοιχα 9.2 πόντους και 4.8 ριμπάουντ.

Τον Αύγουστο του 2021, ανακοινώθηκε από την ισπανική Ρεάλ Μπέτις. Σε 16 αγώνες στο Πρωτάθλημα Ισπανίας είχε 2.31 πόντους μέσο όρο και 2.75 ριμπάουντ σε 10.6 λεπτά συμμετοχής.

Στις 6 Μαρτίου 2022, ανακοινώθηκε από το Περιστέρι. Σε 11 αγώνες μέτρησε 4.5 πόντους, 3.6 ριμπάουντ και 0.8 μπλοκ κατά μέσο όρο. Τον Ιούλιο αποτέλεσε παρελθόν για την ομάδα.

Ξεκίνησε τη σεζόν 2022-23 στην Ισπανία για λογαριασμό της Εστουδιάντες με την οποία είχε 2,8 πόντους μέσο όρο και 3,3 ριμπάουντ ανά αγώνα. Στη συνέχεια μετακόμισε στην Βενεζουέλα, όπου και αγωνίστηκε για λογαριασμό των Μαρίνος ντε Ανζοατέγκι και Πιράτας ντε Λα Γκουάιρα.

## Τίτλοι - διακρίσεις
### Συλλογικοί
**[[Προμηθέας Πατρών (καλαθοσφαίριση ανδρών)|Προμηθέας Πατρών]] **

* Σούπερ Καπ Ελλάδας: (2020)

### Ατομικοί
* Πολυτιμότερος Παίκτης του Σούπερ Καπ Ελλάδας: (2020)
* 2x Ελληνικό All-Star Game: (2019, 2020)

* 2x Πρώτος στις τάπες στο Πρωτάθλημα Ελλάδας: (2019, 2021)

## Παραπομπές


## Εξωτερικοί σύνδεσμοι
* Προφίλ στο RealGM.com 
* Προφίλ στο Basketball-Reference.com  
* Προφίλ στο Eurobasket.com 
* Προφίλ στο BallersAbroad.com 
* Προφίλ στο Ισπανικό Πρωτάθλημα (ισπανικά) 
* Προφίλ στην Basket League Ελλάδας 
* Προφίλ στο Ιταλικό Πρωτάθλημα  (ιταλικά) 
* Βιογραφικό στο Κολέγιο Χάμπτον 

Κατηγορία:Αμερικανοί καλαθοσφαιριστές
Κατηγορία:Νιγηριανοί καλαθοσφαιριστές
Κατηγορία:Σέντερ
Κατηγορία:Πάουερ φόργουορντ
Κατηγορία:Καλαθοσφαιριστές ιρανικών συλλόγων
Κατηγορία:Καλαθοσφαιριστές ουρουγουανικών συλλόγων
Κατηγορία:Καλαθοσφαιριστές Ρεθύμνου
Κατηγορία:Καλαθοσφαιριστές Α.Ε. Χολαργού
Κατηγορία:Καλαθοσφαιριστές Κολοσσού Ρόδου
Κατηγορία:Καλαθοσφαιριστές Προμηθέα Πατρών
Κατηγορία:Καλαθοσφαιριστές Περιστερίου
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές ελληνικών συλλόγων
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές Κλουμπ Οουρένσε Μπαλονθέστο
Κατηγορία:Καλαθοσφαιριστές ισπανικών συλλόγων
Κατηγορία:Καλαθοσφαιριστές Σαν Σεμπαστιάν Γκιπούθκοα
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές Νιου Μπάσκετ Μπρίντιζι
Κατηγορία:Καλαθοσφαιριστές Λέγκα Μπάσκετ Σέριε Α
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές Ελάν Μπεαρναί Πω-Λακ-Ορτέζ
Κατηγορία:Καλαθοσφαιριστές Πρωταθλήματος Γαλλίας
Κατηγορία:Καλαθοσφαιριστές γαλλικών συλλόγων